**A hivatásszemélyiség gondozása a nevelői munkában**

A nevelői munka a személyiség eszköz szintű használatát kívánja meg. Mivel személyiségünk munkaeszköz, szükség van a karbantartásra, regenerációra, feltöltődésre, megújulásra. Az autóinkat szervizeljük az előírásnak megfelelő időben. A személyiség-állapotunk szervízelésére nincs központi előírás.

Az elmúlt két évtizedben a kiégés /burnout/ vizsgálata került előtérbe. Megállapítást nyert, hogy a kifáradás, belebetegedés, a „kiégési spirál” (lelkesedés, stagnálás, frusztráció, apátia depresszió) létrejötte nagyrészt kapcsolati eredetű okokkal függ össze, kevésbé az egyedi személyiségi vonásokkal. Amit személyiség jellemzőnek tartottak /perfekcionizmus, hasítás, érzelmi kalózság, a foglalkozás áldozatává válás/, valamennyi közösségi, társas indíttatású, és a pálya művelésének következményeként alakul ki (nem eredendő sajátosság). Az un. munka alkoholizmusnak bizonyítottak a pozitív formái, ezekben a tevékenység „értelmessége”, a munka szeretete játszik szerepet és a flow állapot létrehozásával

Az egészségpszichológia, ezen belül is az életminőséggel foglalkozó szakág a preventív, megelőző /profilaktikus/ teendők eredményességére hívja fel a figyelmet, ezek középpontjában:

1/ a stresszkezelés

2/ a nevelői közösség dinamikájának rendszeres gondozása;

3/ a nevelés szempontjából értelmetlen /például adminisztratív/ feladatok kiszűrése

és a kedvvel végzett , értelmesnek talált munka áll.

Az előadásban e tényezőket elemezzük, részletezzük, megoldási javaslatokat teszünk.

Bagdy Emőke